CELEX: 62018TA0247
Language: sk
Date: 2021-07-14 00:00:00
Title: Vec T-247/18: Rozsudok Všeobecného súdu zo 14. júla 2021 – Lucena Ramírez/Rada („Spoločná zahraničná a bezpečnostná politika – Reštriktívne opatrenia prijaté s ohľadom na situáciu vo Venezuele – Zmrazenie finančných prostriedkov – Zoznamy osôb, subjektov a orgánov, na ktoré sa uplatňuje zmrazenie finančných prostriedkov a hospodárskych zdrojov – Zápis mena žalobcu na zoznamy – Ponechanie mena žalobcu na zoznamoch – Povinnosť odôvodnenia – Právo na obhajobu – Zásada riadnej správy vecí verejných – Právo na účinnú súdnu ochranu – Nesprávne posúdenie“)

30.8.2021   
            
            
               SK
            
            
               Úradný vestník Európskej únie
            
            
               C 349/25
            
         
      Rozsudok Všeobecného súdu zo 14. júla 2021 – Lucena Ramírez/Rada
      (Vec T-247/18) (1)
      
      („Spoločná zahraničná a bezpečnostná politika - Reštriktívne opatrenia prijaté s ohľadom na situáciu vo Venezuele - Zmrazenie finančných prostriedkov - Zoznamy osôb, subjektov a orgánov, na ktoré sa uplatňuje zmrazenie finančných prostriedkov a hospodárskych zdrojov - Zápis mena žalobcu na zoznamy - Ponechanie mena žalobcu na zoznamoch - Povinnosť odôvodnenia - Právo na obhajobu - Zásada riadnej správy vecí verejných - Právo na účinnú súdnu ochranu - Nesprávne posúdenie“)
      (2021/C 349/33)
      Jazyk konania: angličtina
      
         Účastníci konania
      
      
         Žalobkyňa: Tibisay Lucena Ramírez (Caracas, Venezuela) (v zastúpení: L. Giuliano a F. Di Gianni, advokáti)
      
         Žalovaná: Rada Európskej únie (v zastúpení: S. Kyriakopoulou, P. Mahnič a A. Antoniadis, splnomocnení zástupcovia)
      
         Predmet veci
      
      Návrh podaný na základe článku 263 ZFEÚ na zrušenie jednak rozhodnutia Rady (SZBP) 2018/90 z 22. januára 2018, ktorým sa mení rozhodnutie (SZBP) 2017/2074 o reštriktívnych opatreniach vzhľadom na situáciu vo Venezuele (Ú. v. EÚ L 16 I, 2018, s. 14), a rozhodnutia Rady (SZBP) 2018/1656 zo 6. novembra 2018, ktorým sa mení rozhodnutie (SZBP) 2017/2074 o reštriktívnych opatreniach vzhľadom na situáciu vo Venezuele (Ú. v. EÚ L 276, 2018, s. 10) a jednak vykonávacieho nariadenia Rady (EÚ) 2018/88 z 22. januára 2018, ktorým sa vykonáva nariadenie (EÚ) 2017/2063 o reštriktívnych opatreniach vzhľadom na situáciu vo Venezuele (Ú. v. EÚ L 16 I, 2018, s. 6) a vykonávacieho nariadenia Rady (EÚ) 2018/1653 zo 6. novembra 2018, ktorým sa vykonáva nariadenie (EÚ) 2017/2063 o reštriktívnych opatreniach vzhľadom na situáciu vo Venezuele (Ú. v. EÚ L 276, 2018, s. 1) v rozsahu, v akom sa tieto akty týkajú žalobkyne
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Pani Tibisay Lucena Ramírez je povinná nahradiť trovy konania.
               
            
         (1)  Ú. v. EÚ C 200, 11.6.2018.